Жанр Живопись СтART – гэта незвычайны праэкт вядомага беларускага мастака Алеся Мары (Аляксея Марачкіна). Ідэя аўтара у тым, каб паказаць працы якія былі створаны ім яшчэ падчас навучання у Беларускім дзяржаўным тэатральна-мастацкім інстытуце (зараз Беларуская дзяржаўная Акадэмія мастацтваў). Падзея безумоўна выклікае цікавасць! Гледачу дадзена унікальная магчымасць зазірнуць у мінулае і ўбачыць, як фармаваўся чалавек з уласным светапоглядам. У выставе прадстаўлена больш трыццаці карцін. Кожная з іх гэта асобная тэма для роздуму. Дыяпазон варыянтаў вельмі шырок, ад успамін пра першае каханне і родныя мястэчкі, да філасоўскіх пытанняў на конт існавання іншых цывілізацый. Уражвае і разнастайнасць жанраў у якіх працуе Алесь Мара: партрэт, фігуратыўная карціна, пейзаж і нацюрморт. Няўзброеным вокам відаць, як адважна творца ладзіў эксперымент з колерам, формай і матэрыяламі. Паміж твораў 1960-1980х гадоў у экспазіцыю увайшлі таксама і працы сучаснага перыяду. Вядома, што мастак, як ніхто іншы рэагуе на тое, што адбываецца вакол. Ёмістыя, з кропляй гумару, самабытныя, сугучныя часу палотны Алеся Мары безумоўна зацікавяць мінчан і гасцей краіны, а выстава “СтART” стане сапраўднай з’явай у культурным жыцці сталіцы.